經數: 一八三三

經名: 成唯識論演□卷第七本

頁數: 九五一

上	欄

論. 計度分別能遍計故者. 此同無著攝論所

說. 無性釋云. 當知意識是能遍計有分別

故者. 由有顯示隨念分別所雜□故釋

曰. 雜□卽是相應俱起義□. 意識由與二分

別俱故能分別. 顯示卽是計度異名. 亦名

思擇論用自名言熏習爲種子者. 無始

生死所有意識戱論名言熏習種子爲此生

因釋曰. 顯自見分所熏種子. 是自現行親

生因體. 論及用一切識名言熏習爲種子

者. 謂無邊色等影識名言熏習種子爲因似

彼生故. 是故一切無邊行相分別而轉釋

曰. 緣十八界及他識等. 相分之中熏成種者

總名用他. 由斯意識似一切生. 故有無邊

行相而轉. 非五八識得有斯事

論執我法者必是惠故者. 問護法五識得與

惠俱. 今者難他豈不自□. 答有義兩釋. 一

云五識無勝惠故劣不能執. 二云此因唯

難第八詳曰. 夫有執者必有惠俱. 不言

有惠皆是其執. 由彼有漏心皆許執. 故以

無惠而爲難也. 故二解者未爲善釋. 然不

離難思之可悟

疏. 准二十釋至亦有法執者. 二十唯識明他

心智通漏無漏. 釋彼無漏他心智者而有

三義. 一師解彼菩薩無漏他心智體亦有法

執. 論云不知如佛智者明知有執. 不知卽

是無知之義. 由彼無知猶未斷故而蔽於

心故不如佛

疏. 安陀偈師義者. 按彼經云. 若無明諸見

一相者. 應無1練解凡佛非二. 所以者何.

中	欄

煩惱同一體相故. 何以故. 而共一心生滅一

時不別不異故. 佛子若縛解一相者. 四大

可爲一. 六味應不異. 而大異故縛解亦如

是. 佛子一切菩薩. 爲凡夫時具足一切結.

而斷時粗分先去細分後除. 一心煩惱一

者. 不應明闇有二. 佛子復以近肉遠. 凡

2凡夫善心中尙無不善. 何肉無相心中3有

無明. 佛子而言善惡一心者. 是著沙王國中

外道安陀師偈. 明闇一相善惡一心

論. 識品雖二至故言彼彼者. 此等分別如疏

所指論等廣明不可具錄. 今隨所要而略

列之. 七十三中二遍計者. 按彼論云. 無差

別者謂遍計一切法所有名. 有差別者謂遍

計此名爲色等諸法各各所有別名. 釋總計

諸名爲實有故名無差別又加行執等

者. 一加行執者復有五種. 貪嗔合會別離

及捨釋曰. 以此加行而起執也. 貪嗔

如次爲會別離二加行也. 二名施設執復

有二種. 謂非文字文字所作. 非文字所作

者. 謂執此爲何物云何此物此物是何此物

云何. 文字所作者. 謂執此爲此物此物如

是. 謂五蘊三性爲無爲等. 顯揚同也又

分別自體等者. 八分別中當明相攝又隨

覺等者. 釋曰. 如次現種. 是能遍計心所計

之境又按七十三. 計自相等四差別云.

謂計三科諸法自性名計自性謂計色

等一切諸法有見無見無漏漏等一切差別種

種道理名計差別謂計色一切諸法

是彼各各三界三性漏無漏等心心所取名

下	欄

計所取謂計色等能取色等. 及計心心

所能取諸法名計能取又依名計義等

者. 按無性攝論第五本云. 一依名遍計義自

性. 謂如是名有如是義. 二依義遍計名自

性. 謂如是義有如是名. 三依名遍計名自

性. 謂遍計度未了義名釋曰. 謂了其名

未了彼事執名爲實. 故瑜伽云. 謂不了

色事分別色名. 四依義遍計義自性. 謂遍

計度未了名義. 五依二遍計二自性. 謂遍

計度此名此義如是體性又按七十三

計義自性等五種差別者. 初義自性. 有四

差別. 卽前所引計能所取等四種是也. 二

名自性. 卽前所引差無差別二名是也. 三染

自性. 謂計此色有貪嗔癡. 不能遠離貪

瞋癡繫. 又與一切善不相應. 計餘蘊等亦

復如是. 四淨自性反染應知. 五非染淨. 但

計諸法是能所取又顯揚十六第五加行.

卽是前二加行是也. 六非文等亦同前二. 故

不重引又按瑜伽論三十六等. 八分別者

分別色等種種自性名自性分別分別色

等有見無見三性三界三世對等一切道理

名差別分別總執一切情與非情假實諸

法. 因起分別名總執分別依五蘊等而

執爲我及我所故. 名我我所二種分別

緣諸淨妙可意之境. 而生分別名愛分別

謂緣不淨不可意境所起分別名非愛

分別緣淨不淨可不可意俱離事境所

生分別名俱相違分別生三事者. 初三

分別生第一事. 次二分別生第二事. 後三分

經數: 一八三三

經名: 成唯識論演□卷第七本

頁數: 九五二

上	欄

別生第三事又攝論第十分別者釋曰.

十分別者是能分別對法十中能所分別□

名分別. 如彼□會按無性云. 謂阿賴耶

是餘分別根本. 自性亦是分別故名根本. 緣

相分別者. 謂分別色等有如是相. 顯相分

別者. 謂眼識等□所依識顯現似彼所緣相

故釋曰. 眼等識者等取意識. 所依識者謂

卽末那. 卽六轉識能現似彼所緣之相名顯

相也緣相變異分別者. 謂似色等影識變

異所起分別釋曰. 卽所緣相而有變異. 能

緣分別從彼立名. 謂老病三受貪嗔癡等爲

變易緣. 令其身色而有變異. 變異體者卽色

身等. 如言樂故面端嚴等顯相變異分別

者. 謂由眼等所依根故. 令色等影像顯現.

眼識等識種種變異. 卽於此中起諸分別.

卽如前說老等變異釋曰. 由所依根身等

變異. 令能依識亦有變異. 擧彼顯現五塵

境色. 意取能緣分別之識. 言老等者顯變

異緣同於前也. 餘如疏引文相可知又

攝論中有十散動. 一無相. 二有相. 三增益.

四損1滅. 五一性. 六異性. 七自性. 八差別. 九

如名取義. 十如義取名散動. 爲對治此十

種散動. 一切般若波羅密多中說無分別智

釋曰. 散動卽是分別異名又對法十二

說見無見十者. 此卽二十八見中收. 今故不

引又七十七有十種相. 十八空除者. 彼論

甚廣. 今略引云. 有十種相. 空能除遣一

子知法義有文字相. 一切法空正能除遣

二了安立眞如義故有生滅等相續轉相. 此

中	欄

由相空及先後空正能除遣三了能取有

顧戀身及我慢相. 此由內空及無所得空

能除遣四了所取有顧財相由外空遣

五了受用男女承事資具相應有內安樂

外淨妙相. 由內外空本性空遣六了建

立有無量相. 大空能遣七了無色有內

寂靜解脫相有爲空遣八了相眞如故有

人法二無我相識勝義相. 畢竟無性無性自

性及勝義空能正除遣九了淸淨眞如有

無爲相無變異相. 無爲無變二空除遣十

卽於彼對治空性. 作意思惟有空性相. 此

由空空能正除遣又十二者按楞伽第四

云. 謂樂著種種言語美妙音聲名言語分

別謂作是思惟應有前法實事之相. 聖

人修行知依彼法生於言語名可知分別

謂卽彼可知境界中. 熱濕動堅種種相執

以爲實名相分別謂樂金銀等種種實境

界名義分別謂惠念有法自體形相. 此

法如是如是不異非五見見分別名自體

分別謂何等何等因. 何等何等緣. 有無了

別因相生了別想名因分別謂有無一異

俱不俱邪見外道執著分別名見分別謂

取我我所相說虛妄法名建立分別謂

依衆緣有無法中生執著心名生分別

謂一切法本來不生. 以本無故依因緣有

而無因果名無生分別謂何等何等法和

合如金縷共. 何等何等法和合名和合分別

謂縛因執著如所縛. 如人方便結繩作

結結已還解名縛不縛分別. 大惠是名虛

下	欄

妄分別法體差別之相又十六者. 十六空

所除者. 空旣能除. 明所除法數亦如之. 所

除卽是分別法也. 下言所除皆准此知又

二十八見者. 按對法論具明之也. 今者略

言. 一相見謂聞大乘密意空敎. 執著如是

無性等相是名相見因玆便謗佛說三

性. 遂起第二損*滅施設見. 三損*滅分別見.

四損*滅眞實見復欲成立此邪見故. 攝

少道理依了義經. 方便轉變令順己見. 所

以復起五攝受見六轉變見因復起執

若依此見行善不善皆無有罪. 一切障垢

皆得出離. 由此復起七無罪見八出離見

執自見已於聲聞藏及聲聞人輕毁憎嫉.

復起第九輕毁見十憤發見又順自惡見

顚倒建立空無相願. 又思自悟及令他悟

所立法性一切皆生無量功德. 復起十一顚

倒見十二出生見因此他以理責所立.

不立自宗. 及以機弄妄理責他. 復起十

三不立宗見十四□亂見. 又起慢心謂如

是修是眞供養恭敬諸佛. 此卽十五名敬

事見又達觀者令捨惡見以實道理方

便開悟2□無捨心. 謂唯此眞餘□邪妄. 是

名十六堅固愚癡見上所說見習氣粗重

是名十七根本見十八於見無見見卽前

相見. 此實*堅執無性等相. 而起不執一切

相想故十九捨方便見卽前損減施設分

別眞實三見. 慢諸法性於懃精進起無用

想故二十不出離見. 卽前攝受轉變二見.

非方便修不證果故二十一障增益見. 卽

經數: 一八三三

經名: 成唯識論演□卷第七本

頁數: 九五三

上	欄

前無罪出離二見. 所行邪僻無容盡障故

二十二生非福見. 卽前輕毁憤發二見. 由

於正法同梵行所起邪行門便發大損故

二十三無功果見. 卽前顚倒出生二見. 所立

法非授者受者俱不能證勝進果故二十

四受辱見卽不立宗□亂二見. 非理興論無

宜得勝故二十五誹謗見. 卽前敬事見 .

所不應說强增益故二十六不可與言見.

卽前堅固愚癡見. 邪執空者不應與言. 與

言無益故二十七廣大見. 卽前根本見. 由

此當來惡見增廣故二十八增上慢見. 前

二十七見皆名增上. □能發起虛妄無實增

上慢故

論. 攝大乘說是依他起等者. 按彼論云. 若

遍計所執自性. 依依他起實無所有. 似義

顯現又云又依他起自性名所遍計

疏. 若非對心云何應知者. 問言應知者何敎

爲證答瑜伽七十四云. 問三種自性幾應

遍知. 答一切. 故知遍計亦所知法

論. 諸聖敎說至遍所執者. 按新中邊論頌云

無二有無故. 非有亦非無. 非異亦非一.

是說爲空相長行釋云. 無二謂無所取

能取. 有無謂有二取之無. 此卽顯空無性

爲性釋曰. 二取空性名爲無性. 此性不

無故名有無論云何非有無二有故者

釋曰妄執能所二取爲有. 無彼二有名

無二有論云何非無. 有二無故者釋

曰. 二無我理體不無故名有二無論此

空與彼虛妄分別非異非一. 若異應成法

中	欄

性異法. 便違正理如1若等性. 若一則應

非淨智境. 亦非共相釋曰. 異不應言

二空性者是諸法性. 與法異故. 若一不應

言二空理是無分別淨智之境. 與事一故

疏. 見分相分各有種種行相者. 按攝論第四

無性釋云. 於一識中一分變異似所取相.

一分變異似能取見. 此之二分各有種種差

別行相俱時而起. 若有不許一識一時有

種種相. 應無一時覺種種境

論. 十一識等者. 具如疏列. 今2遂難釋. 身者

識者卽阿賴耶. 是五識身所依之者名爲身

者. 若爾第六亦依第八何但言五. 旣有此

妨故更釋云. 八執五根五識方起. 五根名

身. 執身者識. 名身者識. 第六不例. 依天

親論以染末那爲身者識. 受者識者謂染

末那. 由是第六不共依故. 五識不例. 受者

之識名受者識問何不取六無間滅意

爲二三耶答離六能受識無別故. 故不

取也

疏. 此中旣言至亦依他起者. 此十一中五是

相分. 彼言十一皆依他起. 故知相分非計所

執問世數二種何非相收. 彼論說云. 三

時算數而影現故答若論影像誠如所責.

疏據其本. 亦唯境相. 故但言五. 如五根等

皆第八相. 善惡趣體實唯報識. 通能所取資

具等論. 故趣亦相. 世數不例. 思之

疏. 不爾此文是逐他義非謂極成者. 若難於

他二分無體應不熏種. 此難不爾. 安惠熏

種不要有體. 護法今以自義逼他. 非是兩

下	欄

家極成之義

疏. 仍非相分者. 雖自證緣種體. 然非相分

中攝. 所以如燈. 疏中上下言相分者. 以護

法義而3從他也

疏. 如何緣自證等者. 自緣現量. 緣種非量

疏. 解二句爲二者. 遍計依他名爲二句. 或

頌依他但有兩句. 前初科文而有二義. 一

以三性別明爲三. 二以三性總分爲二. 遍

計依他合爲一也. 以此二性須相對辨

疏. 若爲初性至初師結者. 依二分科. 此卽最

初難陀師結問明所遍計護法文中而有

其四. 第四結正卽是此文. 如何今說是初

師結答以難陀師二分依他結文順彼不

言自證及證自證. 少同護法隱已從他

云初師結. 前顯自義云四結正故不相違

或初字誤應爲後字. 顯此結文非安惠

故. 旣通二義應從多本

論. 簡自共相虛空我等者. 有義疏說共相

如因明說. 無別體性不可言常故常言簡.

今解此依佛地經說苦無常等. 有義共相雖

可稱遍. 由生滅故不名成就. 又佛地經

所說共相唯遮無表. 苦無常等具有遮表.

前無性故後生滅故俱不可常. 皆遮簡也

詳曰. 疏無文判定依因明不依佛地. 然

言觀心共相無體. 且釋論說空無我二苦

無常二. 論等等之故疏不釋隨論省略. 非

不許彼亦是所簡. 通簡經論所說共相. 若

言唯簡經說共相. 論說共相何意不簡. 豈

論共相非所簡耶. 若非所簡常簡共相有

經數: 一八三三

經名: 成唯識論演□卷第七本

頁數: 九五四

上	欄

不盡失. 故疏無違. 有義不足

疏. 如所遍計不如是有故者. 此引略也. 應

云如所遍計畢竟不如是有故. 釋曰. 俗

有之上妄情計有. 此等永無名圓成實

疏. 此與前世親別者. 前顯能生能遍計心

名爲遍計. 此與遍計所執爲依名爲遍計

疏. 又依他起至名遍計所執者. 此與世親後

解同也

疏. 彼云至爲計所執者. 彼無性也問准二

菩薩以依依他假名遍計. 而云不異以

釋本論. 若不假說二性相望解無著論有

不離不答理亦可成. 而本論云. 由是遍

計所緣相故者釋曰. 由依他起能起第

六能遍計心. 方執離識實我法等. 若不有

此依他之境. 能計不起. 能計不起何有所

執遍計性耶. 由斯二性故不異也. 亦猶於

繩方起蛇覺. 餘准可知

論. 猶如幻事至非有似有等者. 無著本論明

此等喩. 具如疏列. 無性釋論今此當引論

云幻事喩者. 如實無象而有幻象所緣境

界. 依他起性亦復如是. 雖無色等所緣六

處. 遍計度時似有所緣六處顯現釋曰.

外以塵等八爲實有. 內以八喩反彼爲虛

應爲八量. 此初量云. 色等六塵. 非眞實有.

分明顯現爲計度境. 猶如幻象. 眞如非彼

計度顯現所行之境. 故爲異品. 非能遍計

所遍計故. 故無不定又如陽焰於飄動

時. 實無有水而有水覺. 外器世間亦復如

是. 量云. 外器世間. 虛非實有. 能生執實

中	欄

心心所故. 猶如陽焰. 眞如非親爲執生依.

故無不定又如夢中睡眠所起心心所聚

極成昧略. 雖無1狀等種種境義. 有愛非愛

境界受用. 覺時亦爾. 量云. 非夢愛非愛境.

虛非實有. 爲愛憎心之所2愛故. 猶如所

夢又如影像於鏡等中還見本質. 而謂

我今別見影像. 而此影像實無所有. 非等引

地善惡思業本質爲緣. 影像果生亦復如

是. 量云. 善惡業果. 虛非實有. 依緣現故. 猶

如影像又如光影由弄影者映蔽其光

起種種影. 定等地中種種諸識於無實義

差別而轉釋曰. 如光中舞動身多狀. 其

影亦然. 定意分別起諸身業障無分別. 如

質蔽光身依識起. 故目彼身名種種識. 或

上二界定心非一名種種識. 此識旣託非實

境轉. 明心是虛. 依前量云. 定起身業虛非

實有種種轉故. 猶如光影. 依後量云. 定地

諸識虛非實有依種種起故. 如光影也

又如谷響實無有聲. 而令聽者似聞多種

言說境界種種言說. 語業亦爾. 量云. 語業非

實. 聽所聞故. 猶如谷響又如水月由

水潤滑澄淸性故雖無有月而月可取. 緣

實義境之所熏修潤淸爲性諸三摩地相應

之意亦復如是. 雖無所緣實義境界而似

有轉. 此與影像有何差別. 定不定地而有

差別釋曰. 定境能令善品相續名爲實

義. 或簡遍計所執之境名之爲實量云. 定

所現境. 虛非實有. 依淸緣現. 猶如水月

又如變化依此變化說名變化. 雖無有

下	欄

實而能化者無有顚倒於所化事勤作功

用. 菩薩亦爾. 雖無遍計所執有情. 於依他

起諸有情類由哀愍故. 而往彼彼諸所生

處攝受自體釋曰. 謂卽依此能變化心

起變化事. 或依所化起能化心. 無業生境

名雖無實. 量云. 菩薩受生. 虛非眞實. 無倒

心起. 猶如變化問中邊頌云. 於不動無

倒. 謂知義非有非無如幻等. 有無不動

故. 以幻喩等喩計所執. 二論旣差各有何

意答中邊據彼幻事等體. 及能執心所執

水等通喩二性. 攝論據事但類依他. 故不

相違

論. 一流轉眞如等者. 瑜伽此論二文不同.

如疏中會. 有義有爲有二. 一四相所遷因

等所爲. 二煩惱所爲. 今言有爲依後義說.

故有爲言但說緣起. 此說爲勝. 下文攝中二

性攝故. 然顯揚云. 於染淨法思惟諸行流

轉實性. 據世間淨故不相違詳曰. 非無

此理. 然下攝云隨相攝者流轉苦集前二性

攝. 旣云隨相. 明不違理. 據增而談. 顯揚

復云於染淨法. 淨法不言依世間淨. 由斯

敎理疏說無違. 又疏下云流轉唯約有漏

故者. 談彼瑜伽明流轉也

論. 四安立眞如者. 問四皆安立何唯談苦

答雖標總稱卽3因別法. 如色處等. 又四

諦初從總爲目. 餘三後故從別立名

論. 謂或有處至不攝五事者. 按瑜伽論七十

四云. 問初自性五法中幾所攝. 答都非所

攝. 問第二自性幾所攝. 答四所攝. 問第三

經數: 一八三三

經名: 成唯識論演□卷第七本

頁數: 九五五

上	欄

自性幾所攝. 答一所攝

論. 或復有處至圓成實者. 按中邊頌云. 名

遍計所執. 相分別依他. 眞如及正智. 圓成

實所攝

疏. 若體相1攝成相違者. 若以攝論名義二

體. 攝此五法名義體者. 便成相違. 何以故.

五法中義卽相分別. 體卽依他. 彼義初性. 以

無攝有豈不相違

疏. 中邊以三性與十眞實相攝等者. 彼論第

二廣明相攝. 今但擧名略辨名意. 一根本

眞實. 依此建立餘眞實故依三性立. 二相

眞實. 此於根本眞實相中無顚倒故. 三無

顚倒眞實. 能治無常苦無常等四種倒故.

四因果眞實. 謂四聖諦. 染淨因果有差別

故. 五粗細眞實. 謂世俗勝義二有別故. 六

極成眞實. 謂世間道理二極成故. 七淨智所

行眞實. 謂煩惱所知二障淨智所行有異. 八

攝受眞實. 謂卽三性五事相攝. 九差別眞實

謂七眞如三性相攝. 十善巧眞實. 治十我

見以修蘊等十種善巧

疏. 取分別全至是所詮故者. 問正智心等通

能所詮. 分別何乃唯所詮耶答有漏別開

相名分別. 分別所以唯是所詮. 無漏總合.

故正智一能所詮具. 有義相唯所詮. 名但能

詮. 分別通二. 隨二所變有差別故. 雖有

多釋將今說勝詳曰. 如名詮名所詮之

名豈非名耶. 若是名者何非所詮. 名依識

變何非名相. 若許是相. 相卽能詮. 若以識

能變能詮故名能詮者. 應相從故從於能

中	欄

變但名分別. 從所變故唯相名二. 此旣不

爾彼云何然. 故疏爲勝. 今助一釋. 相分別

二唯是所詮. 名通能所. 雖名識變亦是相

收. 然據別義但稱爲名. 若不爾者卽有如

前相從例失. 思之可知

疏. 亦名和合等者. 按瑜伽云. 亦名遍計所

執. 亦名和合所成. 亦名所增益相. 亦名虛

妄所執. 亦名言說所顯. 亦名文字加行. 亦

名唯有音聲. 亦名無有體相

疏. 故第四言遍計所執自性執等者. 卽五事

中第四執著

疏. 四道理者. 按對法論第十一云. 一觀待

道理. 謂諸行生要待衆緣. 二作用道理. 如

眼根等爲眼識等所依作用. 三證成道理. 謂

爲證成所應成義. 宣說諸量不相違語. 四

法爾道理. 謂無始來法相法爾. 如火能燒水

能潤等

疏. 亦取無漏智至不爾便減者. 不取無漏

智爲眞實. 四眞實體不攝道諦. 故爲減也.

第四眞實准第三知. 故疏不擧

論. 二障至二事攝故者. 問准瑜伽論三十六

說. 後二眞實以四諦理眞如爲體. 七十三

中兼取正智. 何意不同答有三釋. 一解如

疏. 二傳三藏釋云. 當證二障淨所行時亦

證智慧. 猶如見分緣眞如時. 卽自證分亦

緣見分. 三有義二空觀智能有所行亦名

所行. 不應說云二障淨智通緣眞俗. 故無

漏智亦名所行. 後得緣者此理不然. 後得通

緣染淨依他. 應說染分亦是二智所行眞

下	欄

實. 若爾卽應二智所行通攝五事. 旣二事

攝. 故能觀智能有所行名爲所行詳曰.

疏及傳釋其理稍通. 有義所斷恐乖論旨. 論

旨者何. 謂論本明所緣之境. 顯境不同有

四眞實. 故三十六云. 此眞實義品類差別復

有四種. 義卽境也. 今取其智能有所行名

有所行. 不約爲境. 豈與本論. 不成楚越.

論據一分淨境爲言. 非境義同以染依他

便例責也今助二釋. 一云根本智所行眞

如眞如所攝. 餘無漏智緣安立等所變相等

亦名二智所行眞實正智所攝. 不同有漏

虛妄分別非相等攝. 故七十三無漏有爲總

名正智問何以證知答三十六云. 一切

二乘若無漏智若無漏後得世間智所行境

界. 是名煩惱障淨智所行眞實. 又顯揚云. 此

中何者是眞實. 答謂四聖諦. 旣後智境亦名

眞實. 故知後得所緣四諦眞如等相皆名眞

實. 然三十六第三眞實具言三智. 第四不具

但影顯也. 不爾何意有具不具. 或取疏傳

合今所明復爲一釋. 故大論前後亦不相

違. 更思

疏. 中邊論至依一圓成實者. 四句之中初顯

初實依遍計一. 二顯第二依計等三. 第三

四顯第四三實共依成實

疏. 此約詮分位爲垢淨者. 以有染淨隱顯

二位. 據斯詮顯似彼苦下能緣之心無常

行也假名無常體實常也

疏. 無常行實不緣之者. 無常行相但緣三諦

有爲爲義. 不緣滅諦無爲爲境

經數: 一八三三

經名: 成唯識論演□卷第七本

頁數: 九五六

上	欄

疏. 又依一切無常爲語等者. 言無常行緣初

後性. 此能緣行非是十六行中無常. 是十六

外緣無常心. 何所以者. 十六行中無常但

緣三諦爲境. 初性非諦. 後性無爲. 非無

常故

疏. 六無常者. 四別離無常. 五得無常. 餘如

疏引

疏. 心唯在名者. 非色四蘊總名爲名

疏. 十五種無常者. 按彼論云. 六無常中後

五無常□名變異. 變異不同有十五種. 一分

位變異. 謂□兒等. 二顯變異. 謂從妙色變

爲惡等. 三形變異. 謂飢疲等. 四興盛變異.

五支節變異. 六寒熱變異. 七他損變異. 八疲

倦變異. 九威儀變異. 十觸對變異. 由苦等

觸. 十一染汚變異. 十二病等變異. 十三死變

異. 十四靑瘀等變異. 十五一切種不現盡變

異者. 謂骨鎖等燒壞離散一切種都無所見

論. 一習氣集等者. 疏有兩釋. 初釋意云. 由

能執心執於我法而熏成種. 種雖有體. 由

因遍計所執我法能計心等熏成於種種

名初性. 非是別熏所執之種. 或能遍計假

名所執. 所熏之種從能熏心假名初性

第二意云. 爲能執心執彼習氣爲所遍計.

習熏是彼所執所依. 從彼能依假名所執

論. 滅諦三者. 此論中邊安惠護法諸說不

同. 如. 燈引釋

疏. 謂緣依他至卽爲空境者. 此明三性俱爲

空境之所以也. 遍計體空故疏不云. 但顯

依圓爲空所以

中	欄

疏. 俱不於此起願等者. 此前三空皆約遍計

故. 於此空三皆□願名俱不願

疏. 非緣遍計至起願心故者. 遍計所執眞如

無體. 故不於彼所執如上而起願心. 然七

十二據實眞如不名無願. 亦不相違

疏. 如空緣此三至爲無相境者. 此擧空境以

成無相. 三性爲空皆約遍計. 無相亦然. 以

彼體無何有其相

疏. 相通三種者. 五事中相. 然三解脫有能所

知. 相多所知. 少通能知. 所知能知俱三解脫

疏. 相亦三種境者. 相亦攝彼所知三解. 卽是

境也問何意說此答欲明依圓亦三解

脫. 故先引文後方成立. 次下疏云旣爾等

者正成立也

疏. 旣爾至名無相者. 此立理也. 五事中相

通漏無漏. 復說相爲三解脫境. 無漏1漏殊

分依圓二. 故知依圓□名三境問無漏

有爲何名無相答顯揚第二云. 緣智無相

道作道如行出行. 此亦是無相行釋曰.

智緣無相亦名無相. 餘敎不同廣如義燈

引會釋也

疏. 證圓成實時或苦不起者. 有義迪云. 證圓

成時無異忍故. 無生忍者意顯證彼無生

境故名無生忍. 證圓成時惑苦不生豈籍

觀耶. 故應說云. 觀圓成實非惑苦故. 無

惑苦生名爲惑苦無生忍也詳曰. 了知

證彼圓成實時惑苦不起名無生忍. 不言

正證成實之時別起斯忍. 2或苦不生亦卽

境也. 故疏無違. 有義所明理亦通矣. 任隨

下	欄

所好

論. 二得勝義等者. 此謂涅槃. 體是勝果立

以勝名. 復能順益. 又是義利. 故亦名義. 亦

勝亦義持業釋也. 因顯所得名得勝義. 異

釋如燈

疏. 三性五業者. 按顯揚論第六云. 遍計五

業者. 一能生依他起自性. 由計所執我法

爲境. 能執之心熏成種子. 復生似彼我法

相等. 有質無質見相同別如理可知. 二卽

於是中起諸言說釋曰. 由彼起此能詮

我等種種言論三能生衆生執. 四能生法

執. 五能攝受二執習氣粗重釋曰. 因彼

所執能執之心相分熏似我法等種. 見復

熏成能執之種. 種因彼起名攝習氣. 非彼

無體能持習氣名爲攝也依他五業者.

一能生諸雜染體. 二能爲遍計所執自性及

圓成自性所依. 三能爲衆生執所依釋曰.

爲所緣緣能起二執名執所依四能爲

法執所依. 五能爲二執習氣粗重所依圓

成五業者. 謂能爲二種五業對治生起所緣

性故又云. 當隨三種自性義解釋一切

不了義經. 無量經中如來菩薩隱密語言. 皆

隨三種自性方可悟入彼義故釋云了

知如是三種自性能作一切聲聞獨覺無上

正等菩提方便

疏. 攝大乘說等者. 按無性攝論本論說云.

世不依何密意. 於梵問經中說如來不得

生死不得涅槃釋曰. 牒經爲問. 佛離

諸有可無生死. 現證圓寂何無涅槃論

經數: 一八三三

經名: 成唯識論演□卷第七本

頁數: 九五七

上	欄

於依他起自性中. 依遍計所執自性及圓成

實自性生死涅槃無差別密意釋曰. 由

依他起與1計圓成等爲所依故. 佛證彼

依他起際生死涅槃. 不二偏得. 由依體一

通二分故. 實理而言生死涅槃有別無別.

唯約無別故云密意論何以故

釋曰. 徵也. 昇比旣別何言無差論卽此依

他起自性. 由遍計所執分成生死. 由圓成

實分成涅槃故釋曰. 依他旣由遍計圓

成成圓寂等. 能成不離所成之體故無差

別問遍計體無. 云何由之成於生死

答因計所執依他相續生死不絶. 由悟圓

成斷諸煩惱故證涅槃又云. 阿毘達磨

大乘經中薄伽梵說法有三種. 一雜染分. 二

淸淨分. 三彼二分. 依何密意作如是說

釋曰. 牒經爲問論於依他起自性中. 遍計

所執自性是雜染分. 圓成實有性是淸淨分.

卽依他起是彼二分. 依此密意作如是說.

喩如世間金土藏中三法可得. 一地界. 二土.

三金. 於地界中土非實有而現可得. 金是

寶有而不可得. 火燒練時土相不現金相顯

現. 識亦如是. 無分別智火未燒時. 於此識

中所有虛妄遍計所執自性顯現. 所有眞實

圓成自性不顯現. 此識若爲無分別智火所

燒時. 於此識中所有眞實圓成自性顯現.

所有虛妄遍計所執自性不顯現. 是故此虛

妄分別識依他起自性有彼二分. 如金土藏

中所有地界釋論云. 地喩依他. 土喩遍

計. 金喩圓成. 由唯識性是依他起. 遍計圓

中	欄

成是此性分又云世尊有處說一切法常.

有處說一切法無常. 有處說一切法非常

非無常. 依何密意作如是說. 謂依他起自

性由圓成實性分是常. 由遍計所執性分

是無常. 由彼二分非常非無常釋論云.

謂依他起法性眞如體是常住. 遍計所執自

性分邊體是無常. 此性常無故名無常. 非

有生滅說名無常

疏. 通達三性至無相耶者. 按七十四云. 答

若以世間智而通達時. 當言行於相. 若以

出世間智而通達時. 當言行於無相. 如遍

計所執自性. 依他圓成自性亦爾. 又若觀行

者如實悟入遍計所執自性時. 當言隨入

何等自性. 答圓成自性. 問若觀行者隨入圓

成自性. 當言除遣何等自性. 答依他起自

性又云遍計所執依止三事. 相名分別.

依他起性卽依遍計所執自性執及自等流.

圓成實性無所安住無所依止釋曰. 自

性執者能分別心. 卽此所引有漏心心所法.

及彼自類展轉相熏熏習而生又云. 無三

性染淨不成. 如疏具引又云. 遍計所執

當言微細難見難了. 依他起性當言是粗

然難見了. 圓成實性當言極微細極難見

極難了釋曰. 初性世間智不覺悟名爲

細也. 依他之中如心心等常現前故故名

爲粗. 圓成實性一切異生皆不達故名爲極

細. 二乘聖者猶未了故名爲極細. 見者初

見. 了者後了又云. 一是無體能轉有體. 一

是有體轉有無體. 一是有體而非能轉釋

下	欄

曰. 遍計體無. 爲境能起依他執心名轉有

體. 轉猶起也. 由依他性能起依他名有轉

有. 是所執依名轉於無問無法體無. 何

得稱轉答對彼妄情故名爲轉又云.

一是不生能生於生. 一是生能生生不生. 一

是非生不能生生及不生釋曰. 遍計無

體故是不生. 爲境能生能執心等名能生

生. 依他有體緣起名生. 能生依他名爲生

生. 能生執彼不生之心名生不生又

云. 遍計所執自性執. 無執相云何應知. 答此

有二種. 一彼覺悟執或無執. 若由言說假立

名字. 遍計諸法決定自性名覺悟執. 若善

了知唯有名者知唯名故. 非彼諸法有決

定性名爲無執釋曰. 我法二執現行之位

名覺悟執. 諸無漏心及善無覆無記心等名

爲無執. 無執心中於諸名等有不了了. 思

可知也. 二彼隨眠執或無執. 若未拔彼習

氣隨眠有隨眠執. 若永斷已當知無執

釋曰. 種名隨眠. 未斷斷已名執無執. 論

依他起自性執無執相云何應知. 答若由遍

計所執自性覺悟執故. 復遍計彼所成自性

是名初執. 若善了知唯有衆相. 不遍計彼

所成自性是名無執釋曰. 此覺悟執無執

二也. 所成自性卽依他起. 由彼二執妄計

依他以爲我法. 因染計生名所成也論

若於相縛未永拔者. 於諸相中有所得

時名第二執. 若於相縛已永拔者於無相

界正了知故. 於相無得當知無執釋曰.

此是隨眠執無執二. 相縛種子名爲相縛

經數: 一八三三

經名: 成唯識論演□卷第七本

頁數: 九五八

上	欄

論. 圓成實性此無有執. 此界非安足處

故. 若於此界未得觸證. 起得觸證增上慢

者. 卽計所執及依他起. 自性上執又云. 遍

計自性當云何知. 答當正了知唯有其名

唯遍計執. 無相無性無生無滅. 乃至如空.

依他起性當正了知一切所詮有爲事攝. 圓

成實性當正了知如先所說差別之相. 所

謂眞如實際法界如是等類又云. 一自非

染能令他染. 一唯自染. 一自淸淨. 令他淸

淨苦等亦爾釋曰. 遍計體無. 不名爲染.

令二執起名染於他. 約染依他名爲自

染. 由對初性不據自類而相染說名唯

自染. 或所染法性同不別名唯自染又

云. 遍計所執譬如虛空. 依他起性如害如

怨. 圓成實性譬如無盡大寶伏藏釋曰.

依染依他說如怨等. 眞如是彼衆功德依

名大寶藏又云. 遍計所執由何故遍計.

由依他自性. 依他起性由何故依他. 由因

緣故. 圓成實性由何故圓成. 由一切煩惱

衆苦所不雜染故. 又由常故

1論第九

論. 謂名法界等者. 按對法論有七種名. 一

名眞如. 由彼自性無變異故. 釋論云. 謂一

切時無我實性. 無改轉故說無變異釋

曰. 無我性者. 顯彼自性卽是眞義無改

轉者. 明無變異. 卽是如義二無我性. 離

二我故. 三者空性. 一切雜染所不行故.

釋論云. 由緣此故能令一切諸雜染事悉皆

空寂釋曰. 由無分別智證彼眞如令彼

中	欄

煩惱悉皆空寂. 而言染法所不行者. 不爲

染法親所緣著名不行也. 四名無相. 如

疏所引. 五名實際. 無2例所緣故. 釋論云. 實

者謂無顚倒. 此處究竟故名爲際. 過無我

性更無所心釋曰. 以所緣中以得究竟

故名爲際. 際者極也. 會悟此已更無過此

可緣心法故名實際. 餘如疏引

論. 要具大乘至悟入唯識者. 問本性無習. 習

性非本. 如何具二方悟唯識答有義依

前後際說具二種. 非同時俱. 又習性位非

無本性. 卽一種子得二種名. 本種熏習有

差別故. 若依此解未發心前名本性住. 發

心已去乃至等覺得二種名. 此解應勝

詳曰. 前解稍通理猶未顯. 後解敎理俱不符

契. 一位雜亂. 二仁王瓔珞瑜伽攝論經論

皆云二種種姓在見道前. 判通等得豈不

3遠敎. 又此論云. 無始本因名本性住. 聞熏

已去方名習性. 雖一種子未增增別. 增位

不可更得本名. 後釋難依. 今觀論意必

有二性後方能悟. 具猶有也. 非俱名具

疏. 用及用具者. 思修二惠是能入具. 此具能

現似法似義. 及能有入所知法義之功能

故故名爲用. 此具及用必待能執. 彼具假者

具方有用. 由此前明思修具已. 故今次問

能執作者

疏. 此初二位以道爲位卽分出體者. 以五道

中初之二道標二位名. 俱有漏道. 有漏道中

散定體別分爲二也. 分者別也

疏. 後三以分爲位等者. 不以五道而彰位

下	欄

名. 但以修等少分多分全分不同分三位

也. 體俱無漏無爲攝故故名通體

疏. 於彼現行等者. 明前衆善容於菩薩身

得現行

疏. 亦有顯現由性仁賢等者. 顯前現行但由

仁賢而所起. 或劣勝別而分現行顯現

二也

疏. 性不能起上煩惱等者. 問楞伽經云. 焚燒

一切善根闡提許得成佛. 涅槃經中其義亦

爾. 豈後成佛先無種姓. 種姓旣有云何斷

善. 經論何違答論據多分. 經依盡理. 更

思

疏. 未得未淨者. 未發心心不□彼立名

未發起及未得也. 復未爲彼後後諸地修

諸正行名未淸淨

疏. 久作久說有所忘失等者. 久謂久遠. 所

作說法經時久遠故忘不憶

疏. 在家出家二分菩薩等者. 此二種菩薩行

中. 不能齊修俱行彼行名不顯現

疏. 於此所說至漸輕微故者. 於上所說過失

相貌. 至下忍時過失上品. 中上忍時過中下

品問三忍何位答有二釋. 一云如次在

三十心. 二云論旣云忍. 四善根中忍有三

品. 三品忍位過成三品. 然三十心同於下

忍. 世第一法時促不論. 或同上忍

疏. 有五補特伽羅等者. 無性釋云. 應知唯一

補特伽羅. 位差別故建立五種. 如預流等. 餘

文如疏而有釋云. 從初方便至初地爲

第一. 從二地至四地爲第二. 從五至六

經數: 一八三三

經名: 成唯識論演□卷第七本

頁數: 九五九

上	欄

爲第三. 七爲第四. 八至十地爲第五. 初地

乃屬初劫攝故詳曰. 論旣明言謂勝解行

補特伽羅經初大劫. 初地豈是解行地耶. 又

第二劫分爲三人復無所以. 今別釋云. 初

後二劫是初後人. 始從初地至第七滿是第

二劫分爲三人. 初之三地相同世修. 四五

六地同彼二乘. 第七依大. 三類不同. 分爲

三人故合成五. 八地已上俱純無相故合爲

一. 言預流等擧喩明之. 按梁攝論云. 如

前三果三位亦得成立五人. 從初向至須

陀洹以爲第一. 家家爲第二. 斯陀含爲第

三. 一種子爲第四. 阿那含爲第五問喩

中旣以方便初果合爲一. 法中何不初地

方便合爲一耶答喩依少分非一切同

故不應責. 卽第二果前後幷自以爲三種.

第二劫中三位不同少同彼也問若第二

劫開爲三者. 何故無性. 云如是二種補特

伽羅經第二劫修行圓滿答第二劫中前

六有相. 第七無相. 且有無相相對名二. 於

有相中略而不言示方隅爾

疏. 處夢謂多年者. 按無性攝論所引頌云.

處夢謂經年. 寤乃須臾頃. 故時雖無量. 攝

在一刹那. 又西域傳云有隱士. 結廬屛跡

博習伎術究極神理. 能使瓦礫爲寶人畜

易形. 但未能馭風雲陪仙駕. 閱圖考古

更心仙術. 其方曰夫神仙者長生之術也. 將

欲心學先定其志. 築建壇場命一列土

執長刀立壇隅. 屛息絶言自昏達署. 心

仙者中壇而坐手按長劍口誦神□收視

中	欄

反聽達明登仙. 是人旣得仙方而訪列士.

營心曠歲未諧心願後得列士. 先與人傭

力1難辛五歲2遠失一日遂被笞辱. 又無

所得悲號巡路. 丕士見命數加重賂. 潛行

3隱德感激其心. 列士屢心效命以報知

已. 隱士曰我心列士彌歷歲時. 幸而會遇

奇貌應圖非有他故. 願一夕不聲耳. 列士

曰死尙不辭豈徒屛息. 於是設壇場受仙

法依方行事坐待日□. ○暮之後各司其

務. 隱士誦神□. 列士按○刀. 殆將曉矣忽

發聲叫. 是時空中火下煙焰雲蒸. 隱士疾引

此人入池避難已而問曰. 4試子無聲.

何以驚叫. 列士曰受命後至夜分□然若

夢變事更起. 見昔事主躬來慰謝. 感荷厚

恩忍不報語. 彼人震怒遂見殺害. 更受中

陰身自顧歎惜. 猶願歷世不言. 以報厚

德遂見託生南印度大婆羅門家乃至受

胎. 出胎5修經苦厄. 荷恩荷德忍而不言.

□乎受業冠婚喪親生子. 每念前恩忍而

不語. 宗親戚屬咸見怪異. 年過六十而有

一男. 我妻謂曰汝可言矣. 若不語者當殺

汝子. 我時惟念已隔生世. 自顧衰老唯此稚

子. 因止其妻令無殺害遂發此聲耳. 隱

士曰我之過也. 此魔□耳. 列士感恩悲事

不成憤□而死

疏. 所作狹少等者. 志樂不廣所爲非大. 又

非一行能修一切名狹少也. 縱修間斷名

爲有缺. 所修諸行不能堅志有起不起. 或

隨六度修於此彼而無楷准總名不定.

下	欄

隨所修善或時退捨名所得退

論. 資糧位者. 位中有此資糧之法名資糧

位. 卽有財釋

論. 亦名順解脫分者. 疏有兩釋. 有義迪彼

第二釋云. 此理不然. 豈爲有情心勝解

耶. 故前解正詳曰. 疏雖不斷. 今以理准

前解是本. 後亦無違. 諸敎皆說無漏勝解

名爲解脫. 自未解脫莫解脫他. 言爲有

情心之何失

疏. 第七觀業第八觀果等者. 按第八十住品

云. 此菩薩從一切聖法正敎中生修十種

法. 所謂信佛不壞究竟於法寂然定意. 分

別衆生. 分別佛刹. 分別世界. 分別諸業. 分

別果報. 分別生死. 分別涅槃

論. 故於二取至二取現行者. 經論相違疏有

四釋. 一疏云彼依伏因至及俱生煩惱. 二又

說佛法功力等. 三因自分別等下是. 四又但

總言等下是. 斷如燈辨

論. 此所知障不與異熟識俱等者. 此中三因.

佛地論同. 彼云一切異熟無記心品. 分別力

劣不能執故. 若有倒執成法我見有無明

等. 不應唯與五法相應. 有見等故. 又法

空觀初現前時此識應斷. 障治相違不俱行

故釋曰. 佛地初因通一切異熟之心. 非唯

第八. 或此亦兼明餘異熟

疏. 又下異熟心至不可爲例者. 此設遮也. 設

彼例云. 若眼等識是異熟心. 不有法執法

空智俱. 四無記中異熟無記. 一切應與法

空智俱. 皆無法執如第八等. 故今答意異

經數: 一八三三

經名: 成唯識論演□卷第七本

頁數: 九六○

上	欄

熟名同. 執不執別不可爲例

疏. 第七識至十三法者. 但說障也. 故唯十三

論. 煩惱障至爲所依故者. 按勝□經明所

知障爲煩惱依. 文有法喩及合三段. 如疏

已引. 理旨奧隱1遂難略釋經於此起煩

惱等者釋曰. 於此無明地上所起現行煩

惱於刹那頃必與無明刹那刹那相應而起

經世尊心不相應. 無始無明住地者釋

曰. 無明地種名不相應. 意明無明同於煩

惱通種現也或相應者是共之義. 四住煩

惱三乘同斷名曰相應. 無明住地獨唯佛除

名不相應經過於□沙等者釋曰. 顯依

無明煩惱無極名過□沙. 餘文易悟

論. 體雖無異而用有別者. 用別有二. 一現行

用別. 二種子用別. 有障菩提涅槃用故. 前

解爲本. 後理亦通

論. 故二隨眠斷2惑前後者. 問斷旣前後何

名體一. 二乘斷惑所知應斷. 以體一故. 又

十地中斷所知障煩惱應斷. 一卽體同. 二

契經言如地壞時種隨壞故答有義種體

雖一. 而有粗細共和合故. 如金鐵等一物

之中精粗異故. 生空聖道力不及彼菩薩方

便故留不斷. 經依見道究竟道說故不相

違詳曰. 旣以粗細和合成之. 種體應假.

如甁衣等. 假非因緣何得生現. 故今解云.

用旣有差斷彼一分用所依體. 聖道功力有

分限故. 故佛地論云. 煩惱障中有所知障.

是所依故. 必執有法而計我故. 體雖無異

然用有別. 如一識體取境多用. 此熏種子

中	欄

體亦多用. 起時雖俱而漸次斷. 聖道勢力有

分限故. 餘義同前

論. 若所知障至無明住地者. 此以經難. 經

如疏引. *遂難略解. 言住及起二煩惱者. 住

謂種子. 起是現行. 或所依生處名爲住地. 起

謂現惑. 正生起故. 三界見惑而由見勝. 復

見道斷故. 合言之見一處也. 三有俱生修道

之惑. 潤生愛勝別分三種. 3非唯三界俱生

但愛. 言無明住地者. 諸所知障皆能障智

無明偏增總名無明. 言一切上煩惱者. 前

四住惑現種皆依無明地上名上煩惱

疏. 總名無明無品數故者. 有義迪云. 此義不

然. 體同煩惱. 卽如煩惱品數別故. 但應說

云行微細故. 不染義同合爲一住詳曰.

不同煩惱地地九品分爲粗細斷之前後

言無品數. 非言無彼愛□等類名無品

也. 故疏無違. 若言不染義同合一. 豈彼經

中唯對二乘辨五住地. 若兼菩薩何唯不

染. 對彼菩薩是應染分. 如煩惱障旣不別

開. 故知不約不染合也

論. 永斷二障至通有漏道者. 有義迪疏釋

云. 若爾二乘伏煩惱時同體. 所知應皆不

起. 又斷煩惱所知應斷. 旣所知種不障彼

智. 道力劣故二乘不斷. 現行亦爾. 非彼所

伏. 今言伏二依菩薩說. 以法空觀. 伏煩

惱時. 同體所知亦卽能伏. 若生空觀伏煩

惱時亦不能伏. 非治道故. 由此道理望

所知障. 生空無漏不及法空有漏道也

詳曰. 疏中不言二乘伏惑. 亦不說云生空

下	欄

智也. 何得輒以二乘不斷所知障體而爲

難耶. 那知疏主不依法空智伏惑說. 而言

今依菩薩說耶. 疏理實通非可局情自度

破他

疏. 永斷習氣等者. 按彼論云. 永斷習氣非

根所攝. 然是六根所證煩惱永斷所攝釋

曰. 永斷習氣擇滅無爲. 因斷習氣之所得

故得習氣名. 信等五根及具知根六所證也

疏. 六善巧者. 三科緣起及處非處四諦爲

六

疏. 謂智有六種者. 此牒文略. 具而應言. 謂

福智有六. 卽前六度. 福智合言而爲六也.

故三十六總結前云. 如是福智略有六種.

一一分別應知無量

論. 三事練磨等者. 三種大意如疏已明. 准

攝大乘更除四障緣於法義. 故無性論第

六說云. 除四障者. 一由離聲聞獨覺作意

斷作意故者釋曰. 由謂因義. 由離作意

障能入所知相. 餘三准此顯離作意障

之所由名斷作意斷謂伏斷. 餘障亦同.

顯初菩薩見生死苦涅槃爲樂. 欲捨生死

□趣涅槃名二乘作意. 障大菩提故須先

斷. 由觀生死涅槃同無相性及修大悲. 斷

執小乘生死作意. 作意卽障或二無學執

自乘極而不趣大或二有學執趣二果

不樂大乘或見道前二乘凡夫□心二

果. 此等□名二乘作意詳曰. 四皆理通前

二釋本二論云. 由於大乘諸疑離疑. 以

能永斷異惠疑故者釋曰. 雖離於前二